ತನ್ನತ್ತ ಪೋಷಕರನ್ನು ಸೆಳೆಯಲು ಪ್ಲಾನ್ ಮಾಡಿತು ಹಾಲುಗಲ್ಲದ ಕಂದಮ್ಮ-ವಿಡಿಯೋ ನೋಡಿ

ನವದೆಹಲಿ: ಸ್ಮಾರ್ಟ್ ತಂತ್ರಜ್ಞಾನದ ಯುಗದಲ್ಲಿ ಮಕ್ಕಳು ಹೆಚ್ಚು ಬುದ್ಧಿವಂತರಾಗುತ್ತಿದ್ದಾರೆ. ಪೋಷಕರ ಗಮನ ಸೆಳೆಯಲು ಕಣ್ಣೀರು ಹಾಕುವುದೇ ಸುಲಭ ಎಂದು ಆರ್ಥೈಸಿಕೊಂಡಿರುವ ಮುದ್ದು ಕಂದಮ್ಮನ ವಿಡಿಯೋ ಸಾಮಾಜಿಕ ಜಾಲತಾಣದಲ್ಲಿ ವೈರಲ್ ಆಗಿದೆ.

ಪೋಷಕರು ತನ್ನನ್ನು ಗಮನಿಸುತ್ತಿಲ್ಲ ಎಂದು ತಿಳಿದ ಮಗು ಅವರ ಗಮನ ತನ್ನತ್ತ ಸೆಳೆಯಲು ಅಳುವಂತೆ ನಟಿಸುತ್ತಿರುವುದು ವಿಡಿಯೋದಲ್ಲಿ ಸೆರೆಯಾಗಿದೆ.

ಮಗು ಅಳುವುದಕ್ಕು ಮುನ್ನ ತನ್ನನ್ನು ಯಾರಾದ್ರು ಗಮನಿಸುತ್ತಿದ್ದಾರ? ಇಲ್ಲವಾ? ಎಂದು ಖಚಿತ ಪಡಿಸಿಕೊಂಡು ಬಳಿಕ ಜೋರಾಗಿ ಅಳಲು ಆರಂಭಿಸಿದೆ. ಸ್ವಲ್ಪ ಸಮಯ ಅತ್ತ ನಂತರ ಅಳು ನಿಲ್ಲಿಸಿ ಎಲ್ಲರನ್ನು ಗಮನಿಸಿ ಮತ್ತೆ ಅಳಲು ಪ್ರಾರಂಭಿಸಿದೆ. ಈ ವೇಳೆ ಮಗು ತುಂಬಾ ಆಳುತ್ತಿರುವುದನ್ನು ಕಂಡ ಪೋಷಕರು ಸಾಂತ್ವನ ಮಾಡಲು ಪ್ರಯತ್ನಿಸಿದ್ದು, ನಂತರ ಮಗು ಅಳುವುದನ್ನು ನಿಲ್ಲಿಸಿದೆ.

ಸದ್ಯ ಪೋಷಕರು ತಮ್ಮ ಮಗುವಿನ ಈ ವಿಡಿಯೋವನ್ನು ಸಾಮಾಜಿಕ ಜಾಲತಾಣಕ್ಕೆ ಅಪ್ಲೋಡ್ ಮಾಡಿದ್ದು, ವಿಡಿಯೋ ನೋಡಿದ ಹಲವರು ಮಗುವಿನ ಸ್ಮಾರ್ಟ್ ಯೋಚನೆಗೆ ಅಶ್ಚರ್ಯಗೊಂಡು ಮೆಚ್ಚುಗೆ ವ್ಯಕ್ತಪಡಿಸಿದ್ದಾರೆ.

ಈ ವಿಡಿಯೋ ಎಲ್ಲಿ ಸೆರೆಹಿಡಿಯಲಾಗಿದೆ ಎಂಬುವುದು ಸರಿಯಾಗಿ ತಿಳಿದುಬಂದಿಲ್ಲ.

https://www.youtube.com/watch?v=GnGnZt5osb4